Papua eklekto

Papua eklekto aŭ Novgvinea eklekto (Eclectus polychloros) estas specio de papagoj indiĝena de Nov-Gvineo. 

Pli granda ol la Moluka eklekto, la verda plumaro de la masklo havas nur iometan flavan nuancon kaj la vosto finiĝas per duoncola flava bendo. La centraj vostoplumoj estas verdaj kaj la flankaj bluaj kaj verdaj. La ino estas ĝenerale brilruĝa kun malhelblua ventro. La masklo havas ruĝan bekon, dum la ino havas nigran bekon.

Ĝi estas vaste distribuata el Kai-insuloj kaj okcidentaj insuloj de Okcidenta Papuo okcidente, tra Nov-Gvineo ĝis Trobriandoj, D'Entrecasteaux, Ludovik-Insularo, Bismarkoj, kaj Salomonoj orienten kaj suden ĝis la nordo de la Kabjorka Duoninsulo de Aŭstralio. Ĝi estis enkondukita ankaŭ en la Goronga insularo, Indonezio.

 Subspecioj 

E. p. polychloros, konata kiel Papua eklekto, estis nomita de Scopoli. Pli granda ol la nomiga raso, la verda plumaro de la masklo havas nur iom da flava nuanco kaj la vosto havas mallarĝan flavan bendon. La centraj vostoplumoj estas verdaj kaj tiuj flankaj estas bluaj kaj verdaj. Ĝi estas vaste distribuata el Kai-insuloj kaj okcidentaj insuloj de Okcidenta Papuo en okcidento, tra la insulo Nov-Gvineo ĝis Trobriandoj, D'Entrecasteaux, kaj Ludovik-Insularo oriente. Ĝi estis enkondukita ankaŭ en la Goronga insularo, Indonezio.
E. p. macgillivrayi, konata kiel la Aŭstralia eklekto, estis nomita de Gregory Mathews en 1912. Ĝi troviĝas en la pinto de Kabjorka Duoninsulo. Ĝi similas al E. p. polychloros, sed ĝi estas pli granda ĝenerale.
E. p. solomonensis, konata kiel Salomoninsula eklekto, similas al E. p. polychloros, sed ĝi estas pli malgranda ĝenerale kun pli malgrandaj bekoj kaj pli paloranĝa supra mandiblo de la masklo. La verdo de la masklo havas pli flavan nuancon, tre similan al la verdo de E. r. vosmaeri.

Jenaj estis iam konsiderataj validaj subspecioj, sed estas nun inkluditaj ene de la nomiga subspecio, E. p. polychloros fare de la IOC. Ili estas ankoraŭ konsiderataj apartaj subspecioj laŭ la taksonomio uzita de BirdLife International.

Aru-insula eklekto (E. p. aruensis) – Kvankam iuj kredas, ke ĉi tiu birdo estas dubinde valida el E. p. polychloros, aliaj kredas, ke ĝi estas aparta subspecio, ĉar la riĉa flavo sur la vostopinto de la masklo ofte estas miksita de rozkolora, oranĝa aŭ helruĝa. Ĝis nun, neniu maskla eklekto en aliaj subspecioj estis priskribita kun ĉi tiu tipo de vostpluma koloraro. La specimenoj de Aru-insulaj eklektoj estas ankaŭ pli grandaj ol E. p. polychloros, ofte pezante 100 gramojn aŭ pli ol E. p. polychloros.

Biak-insula eklekto (E. p. biaki) – Kvankam iuj kredas, ke la Biaka eklekto estas dubinde valida el E. p. polychloros, aliaj kredas, ke ĝi estas aparta subspecio pro la grandecdiferenco, voĉaro kaj kondutdiferencoj.

Reproduktado
La papua eklekto nestas en arbaj kavaĵoj kaj reproduktiĝas de aprilo ĝis septembro. Ĝi tipe demetas du ovojn."PAPUAN ECLECTUS (Eclectus polychloros)". World Parrot Trust. Alirita la 17an de Februaro 2023. 

Referencoj



 Eksteraj ligiloj 

 BirdLife Species Factsheet
 Honolulu Zoo Article on eclectus parrots
 Information and photographs of ecletus parrots. Land of Vos.
 Information and photographs of eclectus parrots. Eclectus-parrots.com
 Information and species descriptions and photographs of eclectus parrots. Eclectus Group.
 Eclectus researcher Robert Heinsohn's 
 Eclectus photo collection el Drexel University
 sexual selection and ecology

Kategorio:Papagoj
Kategorio:Birdoj de Nov-Gvineo